# Bertel Thorvaldsen

### Wikipedia

Poniatowskin ratsastajapatsas Varsovassa

Bertel Thorvaldsen (19. marraskuuta 1770 - 24. maaliskuuta 1844) oli huomattava tanskalainen uusklassista suuntaa edustanut kuvanveistäjä. Hänen isänsä oli muuttanut Islannista, mutta hän itse syntyi Kööpenhaminassa. Hän ei mennyt naimisiin, mutta hänellä oli julkinen tytär, jolle hän jätti omaisuutensa.

Bertel Thorvaldsenin taiteelliset taipumukset havaittiin jo lapsena, ja hän pääsi 11-vuotiaana Tanskan kuninkaalliseen taideakatemiaan. Hän sai pienen ja suuren hopeamitalin sekä kultamitalin ansioistaan.

Hän teki opintomatkan Roomaan ja pistäytyi myös Maltalla. Hän sai vaikutteita italialaisista uusklassisista taiteilijoista, ja häntä on verrattu Antonio Canovaan, joskin häntä pidetään tyyliltään kreikkalaisempana.

Kotimaassa hänen päätyönsä on Vor Frue Kirke, jossa hän vastasi Kristuksen ja kahdentoista apostolin veistoksista kirkon sisätiloihin, kun kirkko jälleenrakennettiin sen tultua brittien pommittamaksi Napoleonin sotien aikoihin 1807.

Hän veisti myös muotokuvat marsalkka Józef Antoni Poniatowskista sekä Nikolaus Kopernikuksesta. Nämä sijaitsevat Varsovassa.

Haettu osoitteesta http://fi.wikipedia.org../../../b/e/r/Bertel_Thorvaldsen_5cbb.html

Luokka: Kuvanveistäjät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Français
- Italiano
- Norsk (bokmål)
- Polski
- Português
- Русский
- Slovenčina
- Svenska